Ella Põldsoo

Ella Põldsoo (neiupõlvenimega Ella Estna; 14. detsember 1932 – 28. detsember 2024 Pärnu) oli eesti ajalooõpetaja ja koduloouurija.

Alustas kooliõpinguid Järve ja Lindi koolis, seejärel suundus Pärnu Koidula kooli. Kõrghariduse ajaloo alal omandas Tartu ülikoolis.Tõniste, R. (2013). Meenutus koduuurimistest aastatel 1992 - 2005. Raeküla Sõnumid, nr 11, lk 5. https://www.raekylavanakool.ee/wp-content/uploads/2013/03/Raek%C3%BCla-S%C3%B5numid-11_05.03.2013.pdf

Töötas õpetajana Kihnu, Massiaru ja Pärnu Koidula koolis, direktorina Võiduküla koolis ning direktori ja õppealajuhatajana Koonga koolisKoonga kooli juhatajad, direktorid, direktori asetäitjad. Koonga Kool.. Aastatel 1982–1991 oli direktori kohusetäitja kasvatustöö alal Sindi kutsekeskkoolis.

Koonga koolis hakkas tegelema koduloouurimisega.Naaber, G. (2012). Püsimatu pensionär Ella Põldsoo ihkab vaimutoitu. Pärnu Postimees. Vedas aastatel 1992–2005 Raeküla kooli kodu-uurimusringi ja korraldas koduloonädalaid. Juhendas kokku u 200 tööd, millest enamik on tallel Pärnu linnakodaniku majas. Osales Pärnumaa koduloolaste seltsi ja Pärnu linnakodaniku maja tegevuses. Pälvis 1995. aastal õpilastööde juhendamise eest Eesti kodu-uurimise seltsi teenetemärgi.Luka, E. (1995). 27 – on seda vähe või palju? Pärnu Postimees, lk 9.

Koostas koos Riita Tõnistega brošüüri "Üheksakümmend aastat hariduselu Raekülas" (2004).

 Viited 

Kategooria:Eesti ajalooõpetajad
Kategooria:Eesti koduloolased
Kategooria:Sündinud 1932
Kategooria:Surnud 2024